KOMISIJOS REGLAMENTAS (EB) Nr. 1620/95
1995 m. liepos 4 d.
iš dalies keičiantis Reglamentą (EEB) Nr. 2427/93, nustatantį išsamias Tarybos reglamento (EEB) Nr. 2075/92 taikymo taisykles dėl Bendrijos tabako mokslinių tyrimų ir informacijos fondo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo([1]) su paskutiniais pakeitimais, padarytais 1995 m. kovo 27 d. Reglamentu (EB) Nr. 711/95([2]), ypač į jo 13 straipsnio 3 dalį,
kadangi Komisijos reglamentas (EEB) Nr. 2427/93([3]) su pakeitimais, padarytais Reglamentu (EB) Nr. 2678//94([4]), nustato išsamias Reglamento (EEB) Nr. 2075/92 taikymo taisykles dėl Bendrijos tabako mokslinių tyrimų ir informacijos fondo; kadangi patirtis rodo, kad Reglamente (EEB) Nr. 2427/93 su pakeitimais nustatytų apskaitos nuostatų taikymas reiškia nacionalinius įrašus į išlaidų, viršijančių faktiškai išmokėtas sumas, ir negautų pajamų sąskaitas; kadangi ši tvarka sukelia deklaracijos problemų valstybėms narėms; kadangi dėl šios priežasties šią sistemą reikėtų pakoreguoti;
kadangi apskaitos tvarkos pakeitimas neturi poveikio gavėjo teisėms;
kadangi šiame reglamente numatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2427/93 10 straipsnio 2 dalis pakeičiama tokiu tekstu:
"2. Remiantis 1992 m. gruodžio 1 d. Komisijos reglamentu (EEB) Nr. 3478/92, nustatančiu išsamias priemokų už žaliavinį tabaką sistemos taikymo taisykles, atskaitoma suma, kaip nurodyta 1 dalyje, atskaitoma mokėjimo metu iš priemokos, mokamos augintojams, ir iš valstybės narės mokamos kompensuotinos sumos perdirbėjams.
Priemokas po atskaitymų valstybės narės deklaruoja kaip Europos žemės ūkio orientavimo ir garantijų fondo (EŽŪOGF) Garantijų skyriaus išlaidas."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
10 straipsnio 2 dalyje nustatyta sąskaityba taikoma visoms 1994 m. derliaus priemokoms.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. liepos 4 d.